Invincible RVK se spelers gekies vir Boland o.20-rugbyspan | My Matzikama
Invincible RVK wil van die geleentheid gebruik maak om Ufendale Pienaar geluk te wens met sy insluiting in die Boland o.20-span. Hulle speel komende naweek teen die Griffons waar hy heel moontlik te staan gaan kom teen nog ŉ speler van Invincible RVK, JP Nortje, wat in die Griffons o.20-groep ingesluit is.
Dit doen ŉ afrigter se hart goed as sy spelers in aanmerking kom vir enige provinsiale span. Ons wil die manne sterkte toewens met die naweek se wedstryd en hulle kan verseker wees ons gaan die wedstryde volg. Ufendale is die enigste speler wat gekies is uit die Noord-Weste en as klub is ons baie trots.
Invincible RVK is ook nog op soek na borge om te help met Ufendale se petrolgeld na Wellington, so elke skenking sal baie waardeer word. Enigeen wat belang stel om ŉ skenking te maak, kan Hilton Skippers kontak by 062 488 1714 of 027 217 3162
CAB Vredendal se hoenderbraai-fondsinsamelingKransrivier-brug se herstelwerke